Gosok (filem)

Gosok merupakan sebuah filem yang telah diterbitkan pada tahun 2004 yang terkenal dengan lagu soundtrack Aladin dari Kumpulan Spider. Penggambaran filem ini diadakan di kampung asal pelakon utamanya, Tam Spider di Parit Botak, Batu Pahat, Johor.

Pelakon
 Tam Spider sebagai Tam/Abang Rustam
 Boy Iman sebagai Iman
 Bob Kuman sebagai Bob
 Loloq sebagai Loloq
  Bandi Amuk sebagai Bandi
 Amar Crash sebagai Amar
 Aida Aris sebagai Aida
 Jalil Hamid sebagai Pak Dollah
 Haron Ahmad
 Yusni Jaafar
 Hamid Gurkha sebagai Pak Hamid
 Khairil Khamis sebagai Meon

Sinopsis
Semenjak dari kecil lagi, Tam digelar oleh budak-budak Parit Botak sebagai Tam Gosok. Hal ini kerana Tam sering menggosok periuk yang merupakan kerja yang paling dibenci oleh Tam sendiri akibat disuruh oleh ibunya selepas berniaga di warung. Disaksikan oleh dua orang sahabat karibnya, Iman dan Bob, Tam telah menanam cita-cita tinggi untuk menjadi seorang ahli muzik dan penyanyi. Malangnya, impian Tam tidak mendapat sokongan ibu dan bapanya, Mak Jenab dan Pak Dollah. Namun Tam tidak patah semangat, malahan dia tidak berhenti berusaha sehingga terciptalah lagu Gosok yang diilhamkan sewaktu dia sedang menggosok periuk. Berbekalkan demo tape lagu ciptaannya, Tam dan Iman menuju ke Kuala Lumpur untuk mengejar cita-cita masing-masing. Akhirnya Iman berjaya menjadi seorang pelakon, tetapi bagaimana pula dengan Tam?